《送陈给事帅四川》
宋代·喻良能

四海繁华一蜀都，君王谋帅意渠渠。
百城赤子烦摩抚，一代长材获展舒。
玉垒倚空充屏翰，铁衣如洗护储胥。
夸鞾帕首郊迎处，想见旌麾入境初。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。